senex loss over 240 points in today trading
stock market today: 239 పాయింట్లు న‌ష్ట‌పోయిన సెన్సెక్స్
బీఎస్ఈ సెన్సెక్స్ 239 పాయింట్లు దిగ‌జారి 35,149 వ‌ద్ద ముగియ‌గా, మ‌రో సూచీ నిఫ్టీ 59 పాయింట్లు క్షీణించి 10,683 వ‌ద్ద స్థిర‌ప‌డింది.
Samayam Telugu | Updated:
May 17, 2018, 04:09PM IST
మార్కెట్లు ఈ రోజు భారీగా న‌ష్ట‌పోయాయి.కర్ణాటకలో బీజేపీ అభ్యర్థి యడ్యూరప్ప సీఎంగా ప్రమాణ స్వీకారం చేసినప్పటికీ దేశీ స్టాక్ మార్కెట్లలో అమ్మకాలు ఆగలేదు. లక్ష మంది రైతులకు రుణమాఫీ చేయనున్నట్లు యడ్యూరప్ప ప్రకటించడంతో తొలుత హుషారుగా ప్రారంభమైన మార్కెట్లు రోజు మొత్తం నష్టాలతోనే కదిలాయి. చివరి అర్థగంటలో అమ్మకాలు ఊపందుకోవడంతో చివరికి ఇంట్రాడే కనిష్టం వద్దే మార్కెట్లు నిలిచాయి. ట్రేడింగ్ ముగిసే స‌రికి బీఎస్ఈ సెన్సెక్స్ 239 పాయింట్లు దిగ‌జారి 35,149 వ‌ద్ద ముగియ‌గా, మ‌రో సూచీ నిఫ్టీ 59 పాయింట్లు క్షీణించి 10,683 వ‌ద్ద స్థిర‌ప‌డింది.
న‌ష్టాల్లో సెన్సెక్స్
బీఎస్ఈ సెన్సెక్స్ సూచీలో స‌న్ ఫార్మా(2.79%), కోల్ ఇండియా(2.47%), విప్రో(1.46%), టాటా మోటార్స్(1.26%), బ‌జాజ్ ఆటో(0.94%), ఓఎన్జీసీ(0.78%) లాభ‌ప‌డగా, మ‌రో వైపు ఐటీసీ(2.43%), భార‌తీ ఎయిర్టెల్(2.40%), యాక్సిస్ బ్యాంక్(2.08%), హెచ్‌డీఎఫ్‌సీ(2.08%), అదానీ పోర్ట్స్(1.88%),టాటా స్టీల్(1.80%) ఎక్కువ‌గా న‌ష్ట‌పోయాయి. మొత్తం సెన్సెక్స్ 30 కంపెనీల్లో కేవ‌లం 7 మాత్ర‌మే లాభాల‌తో ముగిశాయి.